smcproject/ml-wiki-sentences huggingface dataset:
യുദ്ധവിമാനം പറത്തിയ ആദ്യ ഇന്ത്യൻ വനിതയാണ് അവനി ചതുർവേദി .
മധ്യപ്രദേശിലെ സറ്റ്ന ജില്ലയാണ് സ്വദേശം.
ഭാവന കാന്ത്, മോഹന സിങ് എന്നിവർക്കൊപ്പം 2016 ജൂണിലാണ് അവനി പൈലറ്റ് പരിശീലനം പൂർത്തിയാക്കി വ്യോമസേനയുടെ ഭാഗമായത്.
ഔദ്യോഗികപദവി നല്കിയത് പ്രതിരോധമന്ത്രിയായിരുന്ന മനോഹർ പരീഖർ ആണ്.
24-മത്തെ വയസ്സിൽ ഹൈദരാബാദ് എയർ ഫോർസ് അക്കാഡമിയിൽ നിന്നും അവനി പരിശീലനം പൂർത്തിയാക്കി.
സ്കൂൾ വിദ്യാഭ്യാസം മധ്യപ്രദേശിലെ ഷാഹ്ഡോൾ ജില്ലയിലുള്ള ഒരു ചെറിയ നഗരമായ ഡിയോലാൻഡിൽ നിന്നും പൂർത്തിയാക്കി.
2014-ൽ രാജസ്ഥാനിലെ ബനാസ്തലി യൂണിവേഴ്സിറ്റിയിൽ നിന്ന് ടെക്നോളജി ബിരുദവും നേടി ഇന്ത്യൻ എയർഫോഴ്സ് പരീക്ഷ വിജയിക്കുകയും ചെയ്തു.
അവനി ചതുർവേദി 1993 ഒക്ടോംബർ 27 ന് ജനിച്ചു.
അച്ഛൻ ദിൻകർ ചതുർവേദി മധ്യപ്രദേശ് ഗവൺമെന്റ് വാട്ടർ റിസോഴ്സ് ഡിപ്പാർട്ട്മെന്റിലെ എക്സിക്യൂട്ടീവ് എഞ്ചിനീയറും അവനിയുടെ മൂത്തസഹോദരൻ ഒരു ആർമി ഓഫീസറും ആണ്.
അവനി മൂത്തസഹോദരനിൽ പ്രചോദനം ഉൾക്കൊണ്ടിരുന്നതു കൂടാതെ അവരുടെ കോളേജിലെ ഫ്ലൈയിംഗ് ക്ലബിൽനിന്നും കുറച്ചു മണിക്കൂർനേരം ഫ്ലൈയിംഗ് പരിചയവും ലഭിച്ചിട്ടുണ്ട്.
ഇത് അവർക്ക് ഇന്ത്യൻ ആർമി ഫോഴ്സിൽ ചേരാൻ പ്രോത്സാഹനമായി.
ഒരു വർഷത്തെ കഠിനമായ പരിശ്രമത്തിന്റെ ഫലമായി ദണ്ഡിഗലിൽ നിന്നും  എയർഫോഴ്സ് അക്കാഡമിയുടെ പരിശീലനം പൂർത്തിയാക്കി 2016 ജൂണിൽ വ്യോമസേനയുടെ പൈലറ്റ് ആയി തീരുകയും ചെയ്തു.
ബിദറിലെ മൂന്നാം ഘട്ട പരിശീലനം പൂർത്തിയാകുമ്പോൾ കർണ്ണാടകയിൽ ചേരുകയും അപ്പോഴേയ്ക്കും സുഖോയി, തേജസ് എന്നീ ഫ്ലൈറ്റർ ജെറ്റുകൾ പറത്താനുള്ള കഴിവും ലഭിക്കും.
2018-ൽ MiG-21എന്ന സോളോ ഫ്ളൈറ്റ് പറത്താൻ കഴിയുന്ന ആദ്യ ഇന്ത്യൻ വനിത അവനി ചതുർവേദി ആയിത്തീരും.
അവലംബം External links Women Fighter Pilots .
Veer by Discovery
ആദി ശങ്കര ഇൻസ്റ്റിറ്റ്യൂട്ട് ഓഫ് എഞ്ചിനീയറിങ്ങ് ആൻഡ് ടെക്നോളജി ഇംഗ്ലീഷ് വിലാസം https://ml.wikipedia.org/wiki/Adi_Shankara_Institute_of_Engineering_and_Technology
എറണാകുളം ജില്ലയിലെ കാലടി പഞ്ചായത്തിൽ മറ്റൂരിൽ പ്രവർത്തിക്കുന്ന ഒരു സ്വകാര്യ സ്വാശ്രയ എഞ്ചിനീയറിംഗ് കോളേജ് ആണ് ആദി ശങ്കര ഇൻസ്റ്റിറ്റ്യൂട്ട് ഓഫ് എഞ്ചിനീയറിങ്ങ് ആൻഡ് ടെക്നോളജി .
പ്രശസ്ത ആർട്സ് ആൻഡ് സയൻസ് കോളേജായ ശ്രീ ശങ്കര കോളേജിന്റെ സഹോദരസ്ഥാപനം കൂടിയാണ് ഈ കോളേജ്.
ഐ. എസ്. ഓ. വിന്റെ ഗുണനിലവാര സർ‌ട്ടിഫിക്കറ്റും നേടിയിട്ടുള്ള ഈ കോളേജ് ഒൻപത് വിഷയങ്ങളിൽ ബി.ടെക് കോഴ്സും നാല് വിഷയങ്ങളിൽ എം. ടെക് കോഴ്സും, എംബിഎ, എംസിഎ കോഴ്‌സുകളും നടത്തുന്നു.
ശങ്കരാചാര്യരുടെ കീഴിലുള്ള ശൃംഗേരി ആസ്ഥാനമാക്കി പ്രവർത്തിക്കുന്ന ആദിശങ്കര ട്രസ്റ്റാണ് ഈ കോളേജ് സ്ഥാപിച്ചതും ഇപ്പോൾ ഭരിക്കുന്നതും.
ഡിപ്പാർട്ടുമെന്റുകൾ
ബി.ടെക് കമ്പ്യൂട്ടർ സയൻസ് എഞ്ചിനീയറിംഗ് കമ്പ്യൂട്ടർ സയൻസ് (ആർട്ടിഫിഷ്യൽ ഇന്റലിജൻസ് കമ്പ്യൂട്ടർ സയൻസ് (ഡാറ്റാ സയൻസ് ) ഇലക്ട്രോണിക്സ് കമ്മ്യൂണിക്കേഷൻസ് മെക്കാനിക്കൽ എഞ്ചിനീയറിംഗ് ഇലക്ട്രിക്കൽ ഇലക്ട്രോണിക്സ് എഞ്ചിനീയറിംഗ് ഇലക്ട്രോണിക്സ് ബയോ മെഡിക്കൽ എഞ്ചിനീയറിംഗ് സിവിൽ എഞ്ചിനീയറിംഗ് റോബോട്ടിക്സ് ഓട്ടോമേഷൻ
എം.ടെക് കമ്പ്യൂട്ടർ സയൻസ് എഞ്ചിനീയറിംഗ് കമ്മ്യൂണിക്കേഷൻ എഞ്ചിനീയറിങ്ങ് വിഎൽഎസ്‌ഐ ആൻഡ് എംബഡഡ് സിസ്റ്റംസ് പവർ ഇലക്ട്രോണിക്സ് ആൻഡ് പവർ സിസ്റ്റംസ്
എംബിഎ എം സി എ Adi Shankara Institute of Engineering Technology എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ആദി ശങ്കരാചാര്യ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Adi_Shankaracharya_(film)
ജി.വി. അയ്യർ സംവിധാനം ചെയ്ത് 1983-ൽ പുറത്തിറങ്ങിയ സംസ്കൃത ചലച്ചിത്രമാണ് ആദി ശങ്കരാചാര്യ (സംസ്കൃതത്തിൽ : आदिशङ्कराचार्यः).
എട്ടാം നൂറ്റാണ്ടിൽ ജീവിച്ചിരുന്ന ഹൈന്ദവ തത്ത്വചിന്തകനും അദ്വൈത സിദ്ധാന്തത്തിന്റെ ഉപജ്ഞാതാവുമായ ശങ്കരാചാര്യരുടെ ജീവിതകഥയെ ആസ്പദമാക്കിയാണ് ചിത്രം നിർമ്മിച്ചിരിക്കുന്നത്.
ഇന്ത്യയിലെ ആദ്യത്തെ സംസ്കൃതചലച്ചിത്രവും ഇതു തന്നെയാണ്.
1983-ലെ ദേശീയ ചലച്ചിത്രപുരസ്കാരത്തിൽ മികച്ച ചലച്ചിത്രം , തിരക്കഥ , ഛായാഗ്രഹണം , ശബ്ദലേഖനം എന്നിങ്ങനെ നാല് പുരസ്കാരങ്ങൾ ഈ ചിത്രം നേടിയിരുന്നു.
അഭിനേതാക്കളും അണിയറ പ്രവർത്തകരും അഭിനേതാക്കൾ സർവദമൻ ഡി. ബാനർജി - ആദിശങ്കരൻ (ശങ്കരാചാര്യർ) ശ്രീനിവാസ പ്രഭു - Prajnaana.
ടി.എസ്. നാഗഭരണ - മൃത്യു ഭരത് ഭൂഷൺ - ശിവഗുരു മഞ്ജുനാഥ് ഭട്ട് - പത്മപാദ ഗോപാൽ - തോടക വി.ആർ.കെ.പ്രസാദ് - Hasthamalaka.
എം.വി. നാരായണ റാവു - സുരേശ്വര ഗോപിനാഥ് ദാസ് - ഗോവിന്ദ ഭാഗവതപാദർ എൽ. വി. ശാരദാ റാവു - ആര്യമ്പ ലീലാ നാരായണ റാവു - ഉഭയ ഭാരതി.
ശ്രീപതി ബല്ലാൽ - Kumarila Bhatta.
ജി.വി. അയ്യർ - വേദവ്യാസൻ .
ഗോപി - ശങ്കരാചാര്യരുടെ ചെറുപ്പകാലം രാധാകൃഷ്ണ - ശങ്കരാചാര്യരുടെ ബാല്യകാലം രഘു അയ്യർ - young Pranjana.
വിജയ് ഭരൻ - മൃത്യുവിന്റെ ചെറുപ്പകാലം ജി.വി. ശിവാനന്ദ് - ഗുരു ഗോപാലകൃഷ്ണ - നമ്പൂതിരി മല്ലേഷ് - കാപാലിക Murgod - ചണ്ഡാലൻ ബാലസുബ്രഹ്മണ്യ - ധനികൻ മനോഹർ - മാമ ജി.എസ്. നടരാജ് - വിഷ്ണു അജയ് -  സത്യകാമ പുരുഷോത്തമ - ബുദ്ധഭിക്ഷു ബാലു - Chiushka.
ഗിരീഷ് - വിദ്യാനന്ദ വീണ കമൽ - Jabali.
ഗായത്രി -  Amalaka Lady.
അണിയറയിൽ പ്രവർത്തിച്ചവർ നിർമ്മാണം - ജി.വി. അയ്യർ .
സംവിധാനം - ജി.വി. അയ്യർ .
സംഗീത സംവിധാനം - ഡോ. എം. ബാലമുരളി കൃഷ്ണ .
കലാസംവിധാനം - പി. കൃഷ്ണമൂർത്തി .
പശ്ചാത്തലസംഗീതം - ബി.വി. കാരന്ത് .
തിരക്കഥ - ജി.വി. അയ്യർ .
സംഭാഷണം - ബാനർജി ഗോവിന്ദാചാര്യ .
സ്ക്രിപ്റ്റ് (സംസ്കൃത തർജ്ജമ) - എൻ. രംഗനാഥ ശർമ്മ .
ഫിലിം അഡ്വൈസർ - ടി.എം.പി. മഹാദേവൻ .
പ്രൊഡക്ഷൻ ഇൻ ചാർജ് - കെ.വി. സുന്ദരാമ്പൈ പുരസ്കാരങ്ങൾ 1983 - ദേശീയ ചലച്ചിത്രപുരസ്കാരം മികച്ച ചലച്ചിത്രം : ജി.വി. അയ്യർ മികച്ച തിരക്കഥ : ജി.വി. അയ്യർ മികച്ച ഛായാഗ്രഹണം (കളർ): മധു അമ്പാട്ട് മികച്ച ശബ്ദലേഖനം : എസ്.പി. രാമനാഥൻ അവലംബം പുറംകണ്ണികൾ Adi Shankaracharya ഇന്റർനെറ്റ് മൂവി ഡാറ്റാബേസിൽ
ആദി ഗോദറേജ് ഇംഗ്ലീഷ് വിലാസം https://ml.wikipedia.org/wiki/Adi_Godrej ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2016 ഏപ്രിൽ മുതൽ തുടരുന്നു.
ഗോദറേജ് ഗ്രൂപ്പിന്റെ മേധാവിയും  ഇന്ത്യൻ സ്കൂൾ ഓഫ് ബിസിനസ്സ് ചെയർമാനും ഇന്ത്യൻ വ്യവസായിയുമാണ് ആദി ഗോദറേജ് .2018 വരെ അദ്ദേഹത്തിന്റെ ആസ്തി 2.9 ബില്യൺ ഡോളറാണ്..
ആദി ധർമ്മം ഇംഗ്ലീഷ് വിലാസം https://ml.wikipedia.org/wiki/Adi_Dharm
ആദി ധർമ്മം ആദി ബ്രഹ്മസമാജത്തിന്റെ ( ബംഗാളി : আদি ব্রাহ্ম সমাজ, Adi Brahmô Shômaj ) മതത്തെ സൂചിപ്പിക്കുന്നു.
ബ്രഹ്മോയിസത്തിന്റെ ആദ്യകാല വികസനം, 1878- ലെ രണ്ടാം ഭിന്നതയുടെ പശ്ചാത്തലത്തിൽ ബ്രഹ്മോയിസത്തിലേക്ക് പുനർജ്ജീവനം ചെയ്യപ്പെട്ട സാധാരൺ ബ്രഹ്മസമാജികളെയും ഉദാഹരണത്തിന് ഹേമേന്ദ്രനാഥ് ടാഗോറെയും ഉൾപ്പെടുത്തി.
ബ്രിട്ടീഷ് ഇന്ത്യയിലെ ആദ്യത്തെ സംഘടിത മുന്നേറ്റമായിരുന്നു ഇത്.
ബംഗാളിലെ ഹൃദയത്തിൽ നിന്ന് ആസാം, ബോംബെ സ്റ്റേറ്റ്, (ആധുനിക സിന്ധ് , മഹാരാഷ്ട്ര , ഗുജറാത്ത് ), പഞ്ചാബ് , മദ്രാസ് , ഹൈദരാബാദ് , ബംഗളൂരു എന്നിവിടങ്ങളിൽ നിന്ന് മാറുകയും ചെയ്തു.
"ജാതിവിരുദ്ധ" പ്രസ്ഥാനമായി അതിനെ ഒരിക്കലും പരിഗണിക്കപ്പെട്ടില്ല, എന്നാൽ "ജനങ്ങൾ തമ്മിലുള്ള വ്യത്യാസങ്ങൾ", ആധുനിക വിദ്യാഭ്യാസം നേടിയ ഒരു മതേതര ഇന്ത്യൻ രാഷ്ട്രം, കാലഹരണപ്പെടാത്ത, ഏകദൈവമില്ലാത്ത ഒരു ദൈവത്തിന് അടിത്തറയും , ആദി ധർമിസ് ആയിരുന്നു.
(അല്ലെങ്കിൽ പുരാതനമായ വേർപിരിയാത്ത ഏകദൈവാരാധയുടെ ഒരു ദൈവം ബ്രഹ്മ അഥവാ പരബ്രഹ്മ "ഒരു നിമിഷം ഇല്ലാതെ" അഥവാ ഏകദ്വൈതം) ആദി ധർമത്തിന്റെ സിദ്ധാന്തം ഹിന്ദുമതത്തിന്റെ മറ്റ് പരിഷ്ക്കരണ വിഭാഗങ്ങളെ ഉപരിപ്ളവമായി തന്നെ ഉപമിക്കുന്നു.
"ഏകദൈവത്തിനുവേണ്ടിയുള്ള വ്യത്യസ്തമായ പാതകളെക്കുറിച്ച്" ഇത് സംസാരിക്കുന്നു.
ആദി ധർമ്മവും ബ്രഹ്മോയിസവും "Hinduism's catholicism and elasticity" എന്ന വിഭാഗത്തിനുമപ്പുറം ഇന്ത്യയിലെ മതങ്ങളിൽ ഏറ്റവും ചെറിയ മതമായി കണക്കാക്കപ്പെടുന്നു.
ആദി ധർമ്മയുടെ സ്ഥാപകൻ
ആദി ധർമ്മമതം ആരംഭിച്ചത് റാം മോഹൻ റോയ് , ദേവേന്ദ്രനാഥ് ടാഗൂർ , പ്രസന്ന കുമാർ ടാഗോർ എന്നിവരാണ് .
ആദി ബ്രഹ്മ മതം ആയ ആദി ധർമ്മം 18, 19 നൂറ്റാണ്ടുകളിലെ സാമൂഹിക, പൗരോഹിത്യ തിന്മകളെ എതിർത്തതിനാൽ ഹിന്ദു മതവിശ്വാസത്തിൽ നിന്ന് പുറത്താക്കപ്പെട്ട  ബംഗാളിലെ ബ്രാഹ്മണരാണ്.
മുമ്പ് ഇതിന്റെ പഴയ പൂർവികർ (കനൗജ് കന്യാകുബാജ സ്കൂളിലെ 5 പ്രമുഖ ബ്രാഹ്മണ പണ്ഡിതന്മാരിൽ ബംഗാളിലെ രാജാവിനെയും ഉൾപ്പെടുത്തിയിരുന്നു.) ബംഗാളിൽ നിന്നും തിരിച്ചെത്തിയ ശേഷം പത്താം നൂറ്റാണ്ടിലെയും പതിനഞ്ചാം നൂറ്റാണ്ടിലെയും ഈ ബംഗാളി ബ്രാഹ്മണരെല്ലാം കനൗജ് ( ഉത്തർപ്രദേശിൽ ) നിന്ന് സമുദായത്തിൽ നിന്നും പുറന്തള്ളപ്പെട്ടു.
മൊബിലിറ്റി
"മൊബിലിറ്റി" അതായത് വീടിന് പുറത്ത് പോകുന്നതും ബാഹ്യ സ്വാധീനം ചെലുത്തുന്നതും ബ്രാഹ്മണരുടെ ജാതി നഷ്ടം ഉണ്ടാക്കുന്നു എന്നാണ് കണക്കാക്കുന്നത്.
(തുച്ഛമായ ഭൂമി കൈവശം വയ്ക്കുന്നതും പൗരോഹിത്യ വരുമാനം സംരക്ഷിക്കുന്നതും).
പുരോഹിതർ ബ്രാഹ്മിൻ വംശത്തിലെ മൊബൈൽ പണ്ഡിതർ, മുഗൾ, യൂറോപ്പ്യൻ കമ്പനികൾ, ഇന്ത്യൻ നാട്ടുരാജാക്കന്മാർ തുടങ്ങിയ വിദേശ ഭരണാധികാരികളുമായി ബന്ധം പുലർത്തിയിരുന്നവർ, അവരുടെ "നിശ്ചിത" പുരോഹിത വർഗ്ഗക്കാർ (ബന്ധുക്കൾ) ബംഗാളിലെ ധാരാളം ക്ഷേത്രങ്ങൾ, പാരമ്പര്യമായി ഉള്ള സ്വത്തുക്കൾ നിഷേധിക്കപ്പെടുകയും സ്വത്തിന്റെ അവകാശങ്ങളും വരുമാനവും അവർ നിഷേധിച്ചു.
അനന്തരഫലമായി പ്രാഥമികമായി സ്ഥിരതയുള്ള പൗരോഹിത്യ വർഗ്ഗം സതി (അഥവാ ഹൈന്ദവ വിധവകളുടെ ജീവനോടെ കത്തിക്കുന്ന) കഠിനമായ സാമൂഹിക തിന്മകൾ പ്രോത്സാഹിപ്പിക്കപ്പെട്ടു.
ബംഗാളിലെ യാഥാസ്ഥിതിക ("നിശ്ചിത") ഹിന്ദു സമൂഹവുമായി തട്ടിച്ചുനിൽക്കുന്ന ഈ ബ്രാഹ്മണ്യ രീതികളെ എതിർക്കാൻ മൊബൈൽ കക്ഷികൾ അസോസിയേഷനുകളായി ( സഭാസ് ) ബന്ധപ്പെട്ടു.
മുഗൾ രാജാവ് 'രാംമോഹൺ 1833 -ൽ ബ്രിട്ടനിലേക്ക് കടൽ കടന്ന ആദ്യത്തെ ഇന്ത്യക്കാരനായിരുന്നു, 1842- ൽ' രാജകുമാരൻ 'ദ്വാരകാനാഥ് പിൻതുടർന്നു.
ജോലി അദ്ദേഹത്തെ അലട്ടിക്കൊണ്ടിരുന്നതിനാൽ രാജാ ക്ഷീണിതനായി.
അദ്ദേഹം ബ്രിസ്റ്റോളിൽ വച്ച് ഗുരുതരമായി പനി ബാധിച്ചു മരണമടഞ്ഞു.
ആദി ധർമത്തിന്റെ ഉല്പത്തി ആദി ബ്രഹ്മ ധർമ്മം സമയരേഖ
ആദി ബ്രഹ്മ സഭ
ട്രസ്റ്റ് ഡീഡ് പ്രിൻസിപ്പൽസ് (1830)
ആദി ധർമ സിദ്ധാന്തം (1848/1850)
ജാതി വൈകല്യ പരിഹാര നിയമം (1850)
ലാലാ ഹസാലിലാലിന്റെ ശൂദ്ര വിവാദം (1851)
ക്രിസ്തീയ മിഷനറിമാർ നിരോധിച്ചു.
ആദി ധർമ ദൗത്യത്തിന് പഞ്ചാബ് (1861)
ആന്ധ്രക്കും തെലുങ്കാനക്കും ആദി ധർമ ദൗത്യം
ബ്രഹ്മസമാജത്തിലെ ആദ്യത്തെ വിഭജനം (1866)
ആദി ധർമത്തിന്റെ സ്വഭാവം (1867-)
ബ്രഹ്മ വിവാഹം (ബിൽ) വിവാദം (1871)
ആദി ധർമയുടെ മഹർഷി, ഗുരുദേവ് ​​പഞ്ചാബ് (1872) സന്ദർശിക്കുന്നു
പഞ്ചാബിലെ ആര്യസമാജത്തിന്റെ ഉദയം (1875)
വടക്കേ ഇന്ത്യയിലെ ലാലാ ഹർദയാൽ പ്രചാരക് (1876)
തെലുങ്കാനയിലെ ആദി ധർമത്തിന്റെ വികസനം (1870-1880)
പ്രവിശ്യാ സമാജകളുടെ രൂപീകരണത്തിന്റെ രണ്ടാം ഘട്ടം (1878-)
നിരവധി ക്രിസ്തീയ അംഗങ്ങൾ ആദി ധർമയിൽ (1878-1880) പുനരധിവാസം നൽകി
ടാഗോർ കുടുംബത്തിലെ 1884-ലെ ദുരന്തം
ആദി ധർമത്തിന് നിയമപരമായ വിജയങ്ങൾ (1897-1903)
ആദി ധർമ്മ ഇൻ ഇന്ത്യ, പണ്ഡിറ്റ് നവീൻ ചന്ദ്ര റായ്
പഞ്ചാബിൽ പ്രകോടനം (1900 -)
ആദി ധർമ്മം ബോഡോ ജനങ്ങളോട് വളരുന്നു (1906)
പഞ്ചാബ് ശാഖകളിലെ ശില്പങ്ങൾ (1922-)
പഞ്ചാബിൽ നിന്നുള്ള ആദി ധർമ നേതാക്കൾ
വിവാഹ സാധുത വിവാദങ്ങൾ (1938-)
സ്വാതന്ത്ര്യലബ്ധിക്കു ശേഷം (1947-)
അംബേദ്കർ ആദി ധർമ (1949-)
ബ്രഹ്മ (ആദി ധർമ്മ) മതത്തിന്റെ നിയമപരമായ നില
ആദി ധർമ്മയുടെ ഭാവി ഇതും കാണുക Adi Brahmo Samaj Arya Samaj Bodo Brahma Dharma Brahmo Brahmo Samaj Gayatri Mantra Hindutva History of Bengal Tattwabodhini Patrika അവലംബങ്ങൾ ബാഹ്യ ലിങ്കുകൾ http://brahmosamaj.org http://www.thebrahmosamaj.net
ആദികവി പംപ ഇംഗ്ലീഷ് വിലാസം https://ml.wikipedia.org/wiki/Adikavi_Pampa
ആദികവി (ಆದಿಕವಿ "യഥാർത്ഥ കവി") എന്ന് ബഹുമാനാർത്ഥം വിളിക്കുന്ന പംപ ( കന്നഡ : ಪಂಪ, പത്താം നൂറ്റാണ്ട്) ഒരു കന്നഡ കവിയാണ്.
കർണാടകയിലെ ധാർവാഡ് ജില്ലയിലെ അണ്ണിഗേരി എന്ന സ്ഥലത്താണ് പംപ ജനിച്ചത്.
അദ്ദേഹം രാഷ്ട്രകൂട രാജാക്കൻമാരുടെ സാമന്തനായ ചാലുക്യ അരികേസരി രണ്ടാമൻറെ ആസ്ഥാനകവിയായിരുന്നു.
പംപ ഏറ്റവും കൂടുതൽ അറിയപ്പെടുന്നത് വിക്രമാർജുന വിജയ അല്ലെങ്കിൽ പംപഭാരതം എന്ന മഹാകാവ്യത്തിൻറെ രചയിതാവായിട്ടും ആദിപുരാണ എന്ന ജൈന കൃതിയുടെ രചയിതാആയിട്ടും ആണ്.
ഈ രണ്ട് കാവ്യങ്ങളും ഗദ്യവും പദ്യവും അടങ്ങിയ ചമ്പൂ ശൈലിയിലാണ് രചിക്കപ്പെട്ടത്.
ചമ്പൂ ശൈലി പിൽക്കാലത്ത് കന്നഡയിലെ മറ്റു കൃതികൾക്കും തെലുങ്കിലെ നന്നയ്യ ഭാരതം പോലെയുള്ള കൃതികൾക്കും മാതൃകയായി.
പംപ, ശ്രി പൊന്ന , ജന്ന എന്നിങ്ങനെയുള്ള മൂന്ന് പേരാണ് കന്നഡ സാഹിത്യത്തിലെ രത്നത്രയങ്ങൾ എന്ന് പിൽക്കാലത്ത് അറിയപ്പെട്ടത്.
കന്നഡയിലെ ആദ്യത്തെ കവിയാണ് ആദികവി പംപ എന്നുള്ളത് ഒരു അതിശയോക്തിയല്ല.
പംപന് മുമ്പ് കന്നഡയിൽ കവികൾ ഉണ്ടായിട്ടുണ്ടെങ്കിലും കന്നഡയിൽ കാവ്യരചനയ്ക്ക് മാതൃക ചിട്ടപ്പെടുത്തിയ ആളെന്ന നിലയ്ക്കാണ് ഈ ബഹുമതി പംപനു നൽകിയിട്ടുള്ളത്.
രാഷ്ട്രകൂട രാജഭരണ കാലത്തെ കന്നഡ കവികളും സാഹിത്യകാരൻമാരും (753-973 CE) അമോഘവർഷ ക്രിസ്ത്വബ്ദം 850 ശ്രീവിജയ ക്രിസ്ത്വബ്ദം 850 അസഗ ക്രിസ്ത്വബ്ദം 850 ശിവകോട്യാചാര്യ ക്രിസ്ത്വബ്ദം 900 രവിനാഗഭട്ട ക്രിസ്ത്വബ്ദം 930 ആദികവി പംപ ക്രിസ്ത്വബ്ദം 941 ജൈനചന്ദ്ര ക്രിസ്ത്വബ്ദം 950 ശ്രീ പൊന്ന ക്രിസ്ത്വബ്ദം 950 രുദ്രഭട്ട ഒൻപതാം നൂറ്റാണ്ട് തൊട്ട് പത്താം നൂറ്റാണ്ട് വരെ കവി രാജരാജ ഒൻപതാം നൂറ്റാണ്ട് തൊട്ട് പത്താം നൂറ്റാണ്ട് വരെ ഗജനാകുശ പത്താം നൂറ്റാണ്ട് ആദ്യകാല ജീവിതം
പംപൻറെ ആദ്യകാല ജീവിതത്തെ കുറിച്ചുള്ള കൂടുതൽ വിവരങ്ങൾ ലഭ്യമായിട്ടില്ല.
ശിലാശാസനങ്ങളിൽ നിന്നും മറ്റു എഴുത്തുകളിൽനിന്നുമാണ പംപൻറെ ജീവിതത്തെ കുറിച്ചുള്ള വിവരങ്ങൾ ലഭിക്കുന്നത്.
കന്നഡ, തെലുങ്ക്, സംസ്കൃതം എന്നിങ്ങനെ മൂന്ന് ഭാഷകളിൽ രചിക്കപ്പെട്ട ഗംഗാധരം ശിലാശാസനത്തിൽ ഇങ്ങനെയുള്ള വിവരങ്ങൾ ലഭ്യമാണ്.
പംപൻറെ അച്ഛൻ അഭിരാമദേവ അഥവാ ഭീമപ്പയ്യ എന്ന ജൈന പണ്ഡിതനും അമ്മ അബ്ബണബ്ബെയും ആയിരുന്നു.
പംപൻറെ മുത്തച്ഛൻ ബ്രാഹ്മണനായിരുന്നു.
പംപൻറെ അനുജൻ ജിനവല്ലഭൻ രചിച്ചതാണ് ഗംഗാധരം ശിലാശാസനം.
ജീവിത പര്യടനം
പണ്ടിതനായിരുന്ന പംപ അരികേസരിയുടെ ആസ്ഥാനകവിയായി വാഴ്ത്തപ്പെട്ടു.
അരികേസരി പംപനെ കവിതാ ഗുണാർണവ എന്ന് വിളിച്ച് ആദരിച്ചു.
പംപൻറെ മഹൽകൃതികളാണ് ആദിപുരാണവും വിക്രമാർജുന വിജയവും .
ഇവ രണ്ടും കന്നഡ അഭിജാത സാഹിത്യത്തിൻറെ അതുല്യ മാതൃകകളായി ഇന്നും നിലകൊള്ളുന്നു.
പിൽക്കാലത്ത് കവി നാഗാർജുന "പസരിപ കന്നഡക്കെ ഒഡെയൻ ഓർവനേ സൽക്കവി പംപൻ" (കന്നഡ പെരുമയുടെ ഉടയനായ സൽക്കവി പംപൻ മാത്രം) എന്ന് വിശേഷിപ്പിച്ചു.
ആദി പുരാണം
ആദി പുരാണം ചമ്പൂ ശൈലിയിൽ എഴുതപ്പെട്ട ഒരു മഹാകാവ്യമാണ്.
സംസ്കൃതത്തിൽ ജിനസേന എഴുതിയ ജൈന പുരാണത്തിൻറെ വിവർത്തനമാണ് ആദി പുരാണം.
ആദി പുരാണം ആദ്യ ജൈന തീർഥങ്കരനായ വൃഷഭദേവനെ കുറിച്ചുള്ളതാണ്.
ഈ കാവ്യം പതിനാറ് കാണ്ടങ്ങൾ അടങ്ങിയതാണ്.
മോക്ഷമാർഗ്ഗത്തിലുള്ള പര്യടനമാണ് കാവ്യത്തിൻറെ വിഷയവസ്തു.
ആദി പുരാണത്തിൽ പംപൻ  വൃഷഭദേവൻറെ മക്കളായ ജഡഭരതൻറെയും ബാഹുബലിയുടെയും കഥ പറയുന്നു.
ബാഹുബലി വിജയം പ്രാപിച്ചുവെങ്കിലും എല്ലാം ഉപേക്ഷിച്ച് സംന്യാസം സ്വീകരിക്കുന്നു.
ബാഹുബലിയുടെ മറ്റൊരു പേരാണ് ഗൊമ്മടേശ്വര എന്നത്.
പല ജൈന കൃതികൾക്കും ആദി പുരാണം മാതൃകയായി.
വിക്രമാർജുന വിജയ
വിക്രമാർജുന വിജയത്തിൻറെ മറ്റൊരു പേരാണ് പംപ ഭാരതം എന്നത്.
വ്യാസദേവൻ രചിച്ച മഹാഭാരതത്തെ ആസ്പദമാക്കിയാണ് പംപൻ പംപ ഭാരതം രചിച്ചത്.
എന്നാൽ ഇവിടെ മൊത്തത്തിലുള്ള വിവർത്തനമല്ല.
ആശ്രയദാതാവായ അരികേസരിയെ പംപൻ കഥാപാത്രമാക്കുന്നു.
അരികേസരി ആണ് പംപൻറെ അർജുനൻ .
മഹാഭാരതത്തിന് പംപൻ ഒരു ജൈന പുരാണത്തിൻറെ ചായ്വോടെ ആണ് ചിത്രീകരിച്ചത്.
അരികേസരിയെ (അർജുനനെ) അകളങ്കരാമൻ എന്ന് വിളിക്കുന്നു.
പംപൻറെ ദ്രൌപദിക്ക് ഒരു ഭർത്താവേ ഉള്ളു.
അതാണ് ചാലുക്യ വംശോദ്ഭവനും , സാമന്ത ചൂടാമണിയും ആയ അർജുനൻ.
മഹാഭാരത യുദ്ധത്തിന് ശേഷം പട്ടാഭിഷേകം ചെയ്യപ്പെടുന്നതും അർജുനനാണ്.
എന്നാൽ കർണൻറെ കഥാപാത്രത്തെയും വളരെ ഉദാത്തമായാണ് പംപൻ ചിത്രീകരിച്ചത്.
അവലംബം പുറത്തേക്കുള്ള കണ്ണികൾ Adikavi Pampa influenced Kannada literature immensely: Kambar
ആദികടലായി ഇംഗ്ലീഷ് വിലാസം https://ml.wikipedia.org/wiki/Adikadalayi
കണ്ണൂർ ജില്ലയിലെ , കണ്ണൂർ താലൂക്കിലെ , എടക്കാട്‌ ഗ്രാമപഞ്ചായത്തിൽ ‍ സ്ഥിതി ചെയ്യുന്ന ഗ്രാമ പ്രദേശമാണ് ആദികടലായി .
കണ്ണൂർ പട്ടണത്തിൽ നിന്നും ഏകദേശം 6 കി.
മി. തെക്ക് കിഴക്കായി സ്ഥിതി ചെയ്യുന്നു.
കണ്ണൂരിൽ നിന്നും സിറ്റി , തയ്യിൽ , കുറുവ വഴിയും, തോട്ടടയിൽ നിന്നും തോട്ടട വെസ്റ്റ്‌ റൂട്ടിലൂടെയും ഇവിടെ എത്തിച്ചേരാം.
ആദികടലായി ശ്രീകൃഷ്ണ ക്ഷേത്രം ഇവിടെയാണ് സ്ഥിതിചെയ്യുന്നത്.
കടലായി സൗത്ത്‌ യു.പി. സ്കൂൾ ഈ ഗ്രാമത്തിലെ ഏക വിദ്യാലയമാണ്.
കോലത്തിരി രാജവംശത്തിന്റെ ആസ്ഥാനമായിരുന്നു ഈ പ്രദേശം എന്ന് ചരിത്ര രേഖകൾ വ്യക്തമാക്കുന്നു.
കോലത്തിരി രാജവംശത്തിലെ പ്രമുഖനായ രാജാവ് വളഭൻ ഈ പ്രദേശത്ത് ഒരു കോട്ട പണി കഴിപ്പിച്ചിരുന്നു.
ശിവേശ്വരം കോട്ട എന്ന പേരിൽ അറിയപ്പെട്ടിരുന്ന ഈ കോട്ടയുടെ അവശിഷ്ടങ്ങൾ ഇന്നും ഈ പ്രദേശത്ത് കാണാം .
ഇവിടത്തെ പ്രധാന ആകർഷണം ശാന്തമായ കടൽതീരമാണ്.
നിരവധി വിദേശസഞ്ചാരികൾ വർഷംതോറും ഇവിടെ എത്തിച്ചേരുന്നു.
അവർക്ക് താമസ സൌകര്യമോരുക്കുന്നതിനായി നിരവധി ഹോംസ്റ്റേകളും ഇവിടെ പ്രവർത്തിക്കുന്നുണ്ട്.
പുറത്തേക്കുള്ള കണ്ണികൾ ആദികടലായി , ഏഷ്യാനെറ്റിലെ യാത്ര എന്ന പ്രോഗ്രാം Adikadalayi sreekrishna temple
ആദികടലായി ശ്രീകൃഷ്ണ ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Adikadalayi_SriKrishna_Temple ആദികടലായി ശ്രീകൃഷ്ണ ക്ഷേത്രം
വടക്കെ മലബാറിലെ പ്രധാനപ്പെട്ട ശ്രീകൃഷ്ണ ക്ഷേത്രങ്ങളിലൊന്നാണ് ആദികടലായി ശ്രീകൃഷ്ണ ക്ഷേത്രം .
കണ്ണൂർ പട്ടണത്തിൽ നിന്നും 6 കി.
മി. തെക്കുകിഴക്കായി കണ്ണൂർ കോർപ്പറേഷനിൽ പെട്ട ആദികടലായി എന്ന സ്ഥലത്താണ് ഈ ക്ഷേത്രം സ്ഥിതി ചെയ്യുന്നത് .
ചിറക്കൽ കടലായി ക്ഷേത്രത്തിന്റെ മൂലസ്ഥാനമാണ് ഈ ക്ഷേത്രം എന്നതുകൊണ്ടാണ് ഇത് 'ആദികടലായി' എന്നറിയപ്പെടുന്നത്.
പഴയ ക്ഷേത്രത്തെ കുറിച്ച്
കണ്ണൂർ പട്ടണത്തിൽ നിന്ന് ഏതാണ്ട് ആറു കിലോമീറ്റർ തെക്കുകിഴക്കായി  ഇന്നത്തെ കണ്ണൂർ കോർപ്പറേഷനിൽ പെട്ട 'കരാറിനകം കടലായി'യിലായിരുന്നു , പണ്ട് കോലത്തിരി രാജാക്കന്മാരുടെ പ്രമുഖമായ "കടലായി കോട്ട" സ്ഥിതി ചെയ്തിരുന്നത്.
കോട്ടയുടെ രക്ഷകനായി 'കോലത്തിരി സ്വരൂപത്തിലെ ' രാജാക്കന്മാരിൽ പ്രമുഖനായ വളഭൻ സ്ഥാപിച്ചതായിരുന്നു "കടലായി ക്ഷേത്രം" ..
കൊല്ലവർഷം 964ൽ ടിപ്പുവിന്റെ സൈന്യങ്ങൾ മലബാറിലാകമാനമുള്ള ക്ഷേത്രങ്ങൾ കൊള്ളയടിച്ചിരുന്ന കാലത്ത്‌ കടലായി ക്ഷേത്രത്തിലെ മേൽശാന്തി ശ്രീകൃഷ്ണ വിഗ്രഹത്തെ രക്ഷിക്കുന്നതിനായി അത് പുഴക്കിയെടുക്കുകയും തന്റെ ഇല്ലത്തുള്ള കിണറ്റിൽ സൂക്ഷിക്കുകയും വിവരം കോലത്തിരിയെ അറിയിക്കുകയും ചെയ്തുവത്രേ.
അനന്തരം കോലത്തിരി ചിറക്കൽ കോവിലകത്തിന് തെക്ക് കിഴക്കായി ഒരു ക്ഷേത്രം പണികഴിപ്പിച്ചു.
കൊല്ലവർഷം 1023ൽ കടലായി കൃഷ്ണനെ അവിടെ പുനപ്രതിഷ്ഠിക്കുകയും ചെയ്തു.
കാലക്രമേണ കരാറിനകം കടലായികോട്ടയും ക്ഷേത്രവും നാശോന്മുഖമാവുകയും ക്ഷേത്രക്കുളവും മറ്റും തൂർന്നു പോവുകയും ചെയ്തു . 'കോട്ടമ്മൽ' എന്ന് വിളിച്ചു വരുന്ന പ്രസ്തുത സ്ഥലത്ത് പഴയ കോട്ടയുടെ പ്രാരാവശിഷ്ടങ്ങൾ ഇന്നും കാണ്മാനുണ്ട്.
അത് പോലെ ചിറക്കടവത്ത്‌, മോലോത്ത്‌, ഇല്ലത്തിൽ, മനയുള്ളതിൽ, അമ്പലത്തിൽ, കടലായി നട എന്നിങ്ങനെ ഇപ്പോഴും വിളിച്ചു വരുന്ന സ്ഥലനാമങ്ങൾ കരതലാമലകം പോലെ പഴയ ചരിത്ര യാഥാർത്ഥ്യങ്ങളെ വിളിച്ചോതുകയാണ് .
പുതിയ ക്ഷേത്രനിർമ്മാണം
കാലചക്രഭ്രമണത്തിൽ തകർന്നു തരിപ്പണമായ പല ക്ഷേത്രങ്ങളുടെയും നവീകരണവും പുനഃപ്രതിഷ്ഠാപനവും നടന്നു വരുന്ന ഇക്കാലത്ത് ഇവിടുത്തെ പുരാതനക്ഷേത്രം നിലനിന്നിരുന്ന സ്ഥലം വീണ്ടെടുക്കാൻ കഴിയാത്ത വണ്ണം അന്യാധീനപ്പെട്ടു പോയിരിക്കയാൽ അവിടെ നിന്നും ഉദ്ദേശം അരകിലോമീറ്റർ കിഴക്കോട്ടായി പണ്ടത്തെ ക്ഷേത്രത്തിൽ നിന്നും ഭഗവാന്റെ വിഗ്രഹം എഴുന്നള്ളിച്ചു കൊണ്ട് വന്നിരുന്നതായ സ്ഥലത്താണ് ഇപ്പോഴത്തെ ക്ഷേത്രം പണി കഴിപ്പിച്ചിട്ടുള്ളത്.
ഈ സ്ഥലത്ത് രാത്രിയുടെ നിശ്ശബ്ദയാമങ്ങളിൽ മുരളീരവവും ഗോക്കളുടെ കുളമ്പൊച്ചയും പതിവായി കേൾക്കാറുണ്ടായിരുന്നതായി പഴമക്കാർ അനുസ്മരിക്കുന്നു.
കൊല്ലവർഷം 1140 ചിങ്ങമാസത്തിലെ "അഷ്ടമിരോഹിണി" ദിവസം ഒരു ഭക്തൻ ഈ സ്ഥലത്തുവെച്ചു പൂജ നടത്തി പലർക്കും പ്രസാദം നൽകുകയുണ്ടായി.
അടുത്ത വർഷം മുതൽ ഏതാനും ഭക്തന്മാർ ചേർന്ന് വിശേഷാൽ പൂജ, പായസ ദാനം , ഹരികഥാകാലക്ഷേപം എന്നീ പരിപാടികളോടെ ശ്രീകൃഷ്ണ ജയന്തി ആഘോഷിക്കുകയും തുടർന്നുള്ള കാലങ്ങളിൽ ഉത്തരോത്തരം അഭിവൃദ്ധിയോടെ ഇത് ആവര്തിക്കപ്പെടുകയും ചെയ്തു.
അങ്ങനെയിരിക്കെ, 1970 ൽ ഈ ആഘോഷനടത്തിപ്പിന് ശരിയായ ഒരു ആസ്ഥാനം വേണമെന്ന ഉദ്ദേശത്തിൽ ഏതാനും ദേശവാസികൾ ചേർന്ന് സ്ഥലത്തുവെച്ചു പ്രശ്നവിചാരം ചെയ്യുകയും താമസിയാതെ ഒരു കോവിൽ പണിയിച്ചു ഭക്ത ജനങ്ങൾക്ക്‌ ആരാധന സൌകര്യമേർപ്പെടുത്തുകയും ചെയ്യണമെന്നു നിർദ്ദേശിക്കുകയും ചെയ്തതനുസരിച്ച് യഥാവിധി ക്ഷേത്ര നിർമ്മാണം ആരംഭിക്കപ്പെട്ടു.
പ്രശ്നവശാൽ നിരൂപണം ചെയ്ത പ്രകാരം വലതുകരത്തിൽ കാലിക്കോലും ഇടത് കൈ കൊണ്ട് അരയിൽ തിരുകിയ ഓടക്കുഴലിന്റെ അഗ്രം പിടിച്ചും സുസ്മേരവദനനായി നിൽക്കുന്ന ഗോപാലകൃഷ്ണനാണ് ആരാധനാമൂർത്തി.
വിധിപ്രകാരം കൃഷ്ണ ശിലയിൽ കന്യാകുമാരിയിൽ നിന്നും നിർമിച്ച വിഗ്രഹം കാലെകൂട്ടിതന്നെ വരുത്തിയത് തളാപ്പ് ശ്രീ സുന്ദരേശ്വര ക്ഷേത്രത്തിൽ സൂക്ഷിക്കുകയും പ്രതിഷ്ഠാ കലാശ മുഹൂർത്തത്തിന് മുൻപായി എഴുന്നള്ളിച്ചു ആദികടലായിൽ കൊണ്ട് വന്നു താന്ത്രികവിധി പ്രകാരമുള്ള വിവിധ പൂജാഹോമാദികൾക്ക് വിധേയമാവുകയും തുടർന്നു 1981 മാർച്ച് 15നു (1156  മീനമാസം 1) 11 മണി 45 മിനുട്ടിനും 12 മണിക്കുമിടയ്ക്കുള്ള ശുഭ മുഹൂർത്തത്തിൽ വൈദിക പ്രമുഖനായ ബ്രഹ്മശ്രീ പറവൂർ ശ്രീധരൻതന്ത്രി , സഹതന്ത്രിമാരുടെ സഹായത്തോടെ പ്രതിഷ്ഠാ കലശം നടത്തുകയും ചെയ്തു ശ്രീ നാരായണഗുരു മണ്ഡപം
2003 നവംബർ 21-ന് ശ്രീനാരായണഗുരു മണ്ഡപത്തിന്റെ നിർമ്മാണ പ്രവർത്തനം ആരംഭിച്ചു.
ശ്രീ നാരായണഗുരുദേവന്റെ പ്രതിമയുടെ പ്രതിഷ്ഠാ കർമ്മം 2007 ഒക്ടോബർ 24-ന് ക്ഷേത്രം തന്ത്രി ബ്രഹ്മശ്രീ പറവൂർ ശ്രീധരൻതന്ത്രി നിർവഹിച്ചു.
നാഗസ്ഥാനം
2011 ജനുവരി 26-ന് ശ്രീ ദേവദാസ്‌ കൊടുങ്ങല്ലൂർ നാഗസ്ഥാനത്തിന്റെ കുറ്റിയടിക്കൽ കർമ്മം നിർവഹിച്ചു.
2011 ജൂലൈ 15-ന് ആമേട മംഗലത്ത്മന ബ്രഹ്മശ്രീ എം.എസ് ശ്രീധരൻ നമ്പൂതിരി നാഗപ്രതിഷ്ഠ നടത്തി.
വിശേഷ ദിവസങ്ങൾ ഉത്സവം ഉത്സവം
ആദികടലായി ശ്രീകൃഷ്ണ ക്ഷേത്രോത്സവം മൂന്നു ദിവസം ആഘോഷിക്കപെടുന്നു.
മകര മാസത്തിലെ പുണർതം നാളിലാണ് ഉത്സവം ആരംഭിക്കുന്നത്.
അന്നേദിവസം വൈകുന്നേരം പഴയ ക്ഷേത്രം നിലനിന്നിരുന്ന സ്ഥലത്തുനിന്നും ശോഭായാത്രയോടു കൂടി ഭഗവാന്റെ വിഗ്രഹം ക്ഷേത്രത്തിലേക്ക് എഴുന്നള്ളിച്ചു കൊണ്ട് വരുന്നു.
കടലായി, തോട്ടട , കുറുവ, കാഞ്ഞിര, അവേര ദേശവാസികളാണ് മൂന്നു ദിവസത്തെയും ഉത്സവം നടത്തി വരുന്നത്.
പ്രതിഷ്ടാദിനം
എല്ലാ വർഷവും മാർച്ച്‌ 15 തിയ്യതി ക്ഷേത്ര പ്രതിഷ്ടാദിനം ആഘോഷിച്ചു വരുന്നു.
ശ്രീകൃഷ്ണ ജയന്തി
ഭഗവാൻ ശ്രീകൃഷ്ണന്റെ ജന്മദിനം വളരെ വിപുലമായി ആഘോഷിക്കുന്നു.
ഉപദേവതകൾ അയ്യപ്പൻ ഗണപതി മഹാലക്ഷ്മി നാഗദൈവങ്ങൾ അവലംബം പുറത്തേക്കുള്ള കണ്ണികൾ Adikadalayi sreekrishna temple ആദികടലായി ശ്രീകൃഷ്ണ ക്ഷേത്ര മാതൃസമിതി
ആദി ഇംഗ്ലീഷ് വിലാസം https://ml.wikipedia.org/wiki/Adi_people
അരുണാചൽ പ്രദേശിലെ വടക്കൻ ഹിമാലയൻ കുന്നുകളിൽ വസിക്കുന്ന ആദിവാസിവംശമാണ്‌ ആദി.
അരുണാചലിലെ കിഴക്കൻ സിയാങ്, അപ്പർ സിയാങ്, ഡിബാങ് താഴ്വര എന്നീ ജില്ലകളിലാണ്‌ ഇവരുടെ വാസം.
തിബറ്റിന്റെ ഇന്ത്യൻ അതിർത്തിയോടടുത്ത പ്രദേശങ്ങളിലും ഇവരെ കണ്ടു വരുന്നു.
അബോർ എന്നായിരുന്നു ഇവർ മുൻപ് അറിയപ്പെട്ടിരുന്നത്.
(അപരിഷ്കൃതർ എന്നാണ്‌ അബോർ എന്ന വാക്കിനർത്ഥം).
ആദി എന്ന വാക്കിനർത്ഥം കുന്ന് അല്ലെങ്കിൽ മലമുകൾ എന്നൊക്കെയാണ്‌.
കൃഷിയും ഭക്ഷണവും
കാടു വെട്ടിത്തെളിച്ച് സ്ഥലം മാറിമാറീ ചാമ, നെല്ല്, പച്ചക്കറികൾ, കിഴങ്ങുകൾ തുടങ്ങിയവ കൃഷി ചെയ്യുനു.
ഇതിനു പുറമേ ചെറിയ വന്യമൃഗങ്ങളെ വേട്ടയാടിപ്പിടിച്ചും ഇവർ ഭക്ഷണമാക്കുന്നു.
മൽസ്യങ്ങളെ കെണി ഉപയോഗിച്ചും, നഞ്ചു കലക്കിയും പിടീച്ചു ഭക്ഷിക്കുന്നു.
കോഴികളെ ഇറച്ചിക്കായി ഇവർ വളർത്തുമെങ്കിലും മുട്ട ഇവർ ഭക്ഷിക്കാറില്ല.
മുട്ട ആഘോഷങ്ങൾക്കായി നീക്കി വക്കുന്നു.
ഉദാഹരണത്തിന്‌ കരാറുകളിലേർപ്പെടുമ്പോഴോ, വാഗ്ദാനങ്ങൾ നൽകുന്ന അവസരങ്ങളിലോ മുട്ട നിലത്തെറിഞ്ഞ് പൊട്ടിക്കുന്നു ‌.
എസ്.കെ.എസ്. ജലീൽ തങ്ങൾ
മെഹർ എന്ന തൂലികാനാമത്തിൽ മാപ്പിളപ്പാട്ടുകളെഴുതിയിരുന്ന ഒരു കവിയായിരുന്നു എസ്.കെ.എസ്. ജലീൽ തങ്ങൾ .
മെഹറിന്റെ നെടുവീർപ്പുകൾ (1951) എന്ന കൃതിയാണ് മലയാളലിപിയിൽ അച്ചടിക്കപ്പെട്ട ആദ്യത്തെ മാപ്പിളപ്പാട്ട് ഗ്രന്ഥം.
അദ്ദേഹത്തിന്റെ ആമിനക്കുട്ടി എന്ന ഖണ്ഡകാവ്യം ഇരുപതോളം പതിപ്പുകൾ ഇറങ്ങിയിരുന്നു.
കേന്ദ്ര സാഹിത്യ അക്കാദമിയും കേരള മാപ്പിളകലാ അക്കാദമിയും ചേർന്ന് 2016-ൽ മെഹറിന്റെ മാപ്പിളപ്പാട്ടുകൾ എന്ന സെമിനാർ സംഘടിപ്പിച്ചിരുന്നു .
പാലക്കാട് ജില്ലയിലെ ഒലവക്കോട് എന്ന പ്രദേശത്ത് 1923-ലാണ് ജലീൽ തങ്ങൾ ജനിച്ചത്.
അധ്യാപകപരിശീലനം നേടിയ അദ്ദേഹം പക്ഷെ കേരളപ്രഭ എന്ന പ്രസിദ്ധീകരണത്തിൽ എഡിറ്ററായി ചേരുകയാണുണ്ടായത്.
മാപ്പിളപ്പാട്ടിലെ സോഷ്യലിസ്റ്റ് കവി എന്ന് അദ്ദേഹം വിശേഷിപ്പിക്കപ്പെട്ടു.
ആദ്യത്തിൽ മുസ്ലിം ലീഗിൽ പ്രവർത്തിച്ചുവന്ന ജലീൽ തങ്ങൾ പിന്നീട് സോഷ്യലിസ്റ്റ് പാർട്ടിയിൽ സജീവമായി .
രചനകൾ നെടുവീർപ്പുകൾ (1951) തെരുവിന്റെ ചിന്ത (1952) ആമിനക്കുട്ടി (ഖണ്ഡകാവ്യം) മരണം
1980 ജൂൺ 23-ന് ജലീൽ തങ്ങൾ അന്തരിച്ചു.
എസ്.ഓമന കുമാരി ഇംഗ്ലീഷ് വിലാസം https://ml.wikipedia.org/wiki/S.
_Omana_Kumari
എസ്.ഓമനകുമാരി ഒരു ഇന്ത്യൻ ഹോക്കി കളിക്കാരിയാണ്.
1975 മുതൽ 1996 വരെ ഭാരത വനിത ദേശീയ ഫീൽഡ് ഹോക്കി ടിമിൽ അംഗമായിരുന്നു.
ഇന്ത്യൻ ഹോക്കിക്കുള്ള സംഭാവനകൾക്ക് അർജുന പുരസ്കാരം ലഭിച്ചിട്ടുണ്ട്.
ഹോക്കിയിലെ നേട്ടങ്ങൾ
1972 മുതൽ 1979 വരെ  കേരളത്തെ പ്രതിനിധീകരിച്ചു.
1980 മുതൽ 1987 വരെ, റെയിൽവേയ്ക്കു വേണ്ടി കളിച്ചിരുന്നു.
എസ്.കെ. ഉത്തപ്പ ഇംഗ്ലീഷ് വിലാസം https://ml.wikipedia.org/wiki/S.
_Uthappa
ഒരു പ്രെഫഷണൽ ഇന്ത്യൻ ഹോക്കി താരമാണ് എസ്.കെ. ഉത്തപ്പ.
സന്നുവന്ദ കുശലപ്പ ഉത്തപ്പ (Sannuvanda Kushalappa Uthappa) എന്നതാണ് പൂർണനാമം.
2012ലെ ലണ്ടൻ ഒളിമ്പിക്‌സ് ഹോക്കിടീമിലേക്ക് യോഗ്യത നേടിയ ഇന്ത്യൻ ടീമിന്റെ ഭാഗമായിരുന്നു.
ഇന്ത്യൻ ഹോക്കി ടീമിലെ മധ്യനിര കളിക്കാരാനാണ് എസ്.കെ. ഉത്തപ്പ.
1993 ഡിസംബർ 2ന് കർണാടകയിലെ കുടക് ജില്ലയിൽ ജനനം.
2012 ജനുവരി 16ന് കാർബൺ കപ്പ് ഹോക്കി ഫൈവ് മാച്ച് ടെസ്റ്റ് സീരിസിലെ സൗത്ത് ആഫ്രിക്കക്കെതിരായ ആദ്യ മാച്ചിലൂടെയാണ് ഉത്തപ്പയുടെ ആദ്യ അന്താരാഷ്ട്ര അരങ്ങേറ്റം നടന്നത്.
ഈ മൽസരത്തിൽ 53ആം മിനുറ്റിൽ ഉത്തപ്പ ഒരു ഗോൾ നേടി.
2012 ഒളിമ്പിക്സിന് യോഗ്യത
സൗത്ത് ആഫ്രിക്കക്കെതിരായ മൽസരത്തിലെ പ്രകടനത്തിന്റെ അടിസ്ഥാനത്തിൽ 2012ലെ ഒളിമ്പിക്‌സ് ഹോക്കി യോഗ്യത ടൂർണമെന്റിലേക്ക് തിരഞെടുക്കപ്പെട്ടു.
2016ലെ റിയോ ഒളിമ്പിക്‌സ്‌
2016ലെ റിയോ ഒളിമ്പിക്‌സിലും എസ്.കെ മുത്തപ്പ ഇന്ത്യക്ക് വേണ്ടി മധ്യനിരയിൽ കളിക്കുന്നുണ്ട്.
എസ്.കെ. ഡേ ഈ ലേഖനം ഒരു അനാഥലേഖനമാണ് .
സംസ്കൃതപണ്ഡിതനും ഗവേഷകനുമായ ബംഗാളി സാഹിത്യകാരനുമായിരുന്നു എസ്.കെ. ഡേ .
സുശീൽകുമാർ ഡേ എന്നാണ് പൂർണനാമം.
കൊൽക്കത്ത യൂണിവേഴ്സിറ്റിയിൽനിന്നും ഇംഗ്ലീഷ് സാഹിത്യത്തിൽ ബിരുദാനന്തരബിരുദം നേടിയ ശേഷം കൊൽക്കത്തയിലെ പ്രസിഡൻസി കോളജിലും പിന്നീട് കൊൽക്കത്ത യൂണിവേഴ്സിറ്റിയിലും ഇംഗ്ലീഷ് അദ്ധ്യാപകനായി സേവനമനുഷ്ഠിച്ചു.
വിദേശത്ത് ഗവേഷണം നടത്തുന്നതിനു നല്കപ്പെട്ടിരുന്ന പ്രേംചന്ദ് റോയി ചന്ദ് സ്കോളർഷിപ്പ് നേടി.
യൂണിവേഴ്സിറ്റി ഒഫ് ലണ്ടനിൽ സംസ്കൃതകാവ്യശാസ്ത്രത്തിൽ ഗവേഷണം നടത്തി ഡി.ലിറ്റ്.
ബിരുദം സമ്പാദിച്ചു.
ജർമനിയിൽ യൂണിവേഴ്സിറ്റി ഓഫ് ബോണിൽ സംസ്കൃതപണ്ഡിതനും ഗവേഷകനുമായിരുന്ന ഹെർമൻ ജാക്കൊബിയോടൊപ്പം ഗവേഷണം തുടർന്നു.
ഇന്ത്യയിൽ തിരിച്ചെത്തിയ ശേഷം ധാക്കാ യൂണിവേഴ്സിറ്റിയിലെ സംസ്കൃത വിഭാഗത്തിൽ റീഡറായും പിന്നീട് പ്രൊഫസറായും നിയമിതനായി.
ഇക്കാലത്ത് സംസ്കൃതപഠനത്തിലെന്നപോലെ ബംഗാളി സാഹിത്യത്തിലും വ്യക്തിമുദ്ര പതിപ്പിച്ചു.
ബംഗാളിലെ ആധുനിക കവികളിലൊരാളായി ഇദ്ദേഹം അറിയപ്പെട്ടു.
രണ്ടുവർഷക്കാലം പൂനയിലെ ഭണ്ഡാർക്കർ ഓറിയന്റൽ റിസർച്ച് ഇൻസ്റ്റിറ്റ്യൂട്ടിന്റെ പ്രശസ്ത സംരംഭമായ 'മഹാഭാരതത്തിന്റെ സംശോധിത സംസ്കരണ'ത്തിന് നേതൃത്വം നൽകി.
പ്രസ്തുത ഇൻസ്റ്റിറ്റ്യൂട്ട് മഹാഭാരതം ദ്രോണപർവവും ഉദ്യോഗപർവവും പ്രസിദ്ധീകരിച്ചത് ഡേയുടെ നേതൃത്വത്തിലായിരുന്നു.
ചെറുപ്പം മുതൽതന്നെ ബംഗീയ സാഹിത്യ പരിഷത്തുമായി സഹകരിച്ചു പ്രവർത്തിച്ചിരുന്ന ഡേ 1950-ലും 60-ലും അതിന്റെ പ്രസിഡന്റു പദവിയും അലങ്കരിച്ചിട്ടുണ്ട്.
1956 മുതൽ 1960 വരെ കൊൽക്കത്തയിലെ യാദവ്പൂർ യൂണിവേഴ്സിറ്റിയിൽ ബംഗാളി സാഹിത്യ വിഭാഗാധ്യക്ഷനായും പ്രവർത്തിച്ചു.
ഭാരതസർക്കാർ സംസ്കൃത കമ്മിഷൻ രൂപവത്കരിച്ചപ്പോൾ അതിലെ അംഗമായി നിയമിക്കപ്പെടുകയും (1957-59) ഭാരതത്തിലെ എല്ലാ സംസ്ഥാനങ്ങളിലേയും സംസ്കൃതപഠനത്തിന്റെ ചരിത്രവും ഭാവി പദ്ധതികൾക്കു വേണ്ട നിർദ്ദേശങ്ങളുമടങ്ങിയ റിപ്പോർട്ട് തയ്യാറാക്കുകയും ചെയ്തു.
1966-ൽ ഷിക്കാഗോ സർവകലാശാലയിൽ 'ടാഗോർ സ്മാരക പ്രഭാഷണം' പ്രശംസാർഹമായി നിർവഹിച്ചു. 'സൗന്ദര്യശാസ്ത്രവും സംസ്കൃത കാവ്യമീമാംസയും' എന്നതായിരുന്നു പ്രഭാഷണ വിഷയം.
സംസ്കൃതസാഹിത്യത്തിനും ഭാരതീയ സംസ്കാരത്തിനും അമൂല്യ സംഭാവനകൾ നല്കിയ ഈ പ്രതിഭാശാലി 1968-ൽ കൊൽക്കത്തയിൽ അന്തരിച്ചു.
താഴെപ്പറയുന്നവയാണ് ഡേ രചിച്ചവയും പ്രസാധനം ചെയ്തവയുമായ പ്രധാന സാഹിത്യ-ഗവേഷണ ഗ്രന്ഥങ്ങൾ.